ค่ะหนังหัว คันล่ะมีแผลเป็นหนองอยากทราบว่าเกิดจากอะไรค่ะ ระบมตรงจุดที่เป้นเลย (นอกเรื่อง) และตอนนี้อายุ 20 ปีแล้วประจำเดือนยังไม่มาเลยค่ะ กังวลมากค่ะกลัวมีผลต่อร่างกาย ไม่มีนม ไม่มีตูด ไม่อ้วน เกิดจากไม่มีปจด. ไช่มั้ยค่ะ
สวัสดีค่ะ อาการคันที่หนังศีรษะ และมีแผลเป็นหนอง อาจเกิดจาก1. การติดเชื้อแบคทีเรียที่หนังศรีษะ ซึ่งอาจเกิดจากการมีแผล และแผลมีการอักเสบจนเป็นหนอง แต่มักทำให้เจ็บและปวดมากกว่าคัน2. การแพ้สารเคมีต่างๆ เช่น ยาสระผม ครีมนวดผม สเปรย์ เจลแต่งทรงผม เป็นต้น ซึ่งอาจทำให้เกิดอาการคันและเกาจนหนังศีรษะเป็นแผลตามมา3. โรคผิวหนังอักเสบ seborrheic dermatitis มักจะทำให้เกิดอาการคันและมีรังแค ซึ่งเมื่อคันมาก อาจเกาจนหนังศีรษะเป็นแผลตามมา แต่นอกจากจะเป็นที่หนังศีรษะแล้ว มักพบที่คิ้ว ขาหนีบ รักแร้ หรือบริเวณข้างจมูก ผิวหนังบริเวณที่เป็นจะมัน แดง และเป็นสะเก็ด4. การติดเชื้อราบนหนังศีรษะ (tinea capitis) หรือโรคกลาก โดยจะอาการคัน และอาจทำให้ผมร่วงเป็นหย่อมได้ หากมีการเกา ผิวหนังก็จะเป็นแผลตามมา5. โรคสะเก็ดเงิน เป็นโรคผิวหนังอักเสบเรื้อรังชนิดหนึ่ง สะเก็ดบนหนังศีรษะมักรุนแรง ทำให้เกิดอาการคันและผิวหนังตกสะเก็ด เกิดได้กับผิวหนังทั่งตัว รวมถึงเล็บนิ้วมือและนิ้วเท้าแนะนำว่าควรไปพบแพทย์เพื่อตรวจว่าเกิดจากสาเหตุใดค่ะ เพื่อจะได้รักษาให้ตรวตามสาเหตุสำหรับการที่มีอายุ 20 ปีแล้ว แต่ยังไม่เคยประจำเดือนยังไม่มา อีกทั้งยังไม่มีพัฒนาการทางร่างกายเป็นเพศหญิง คือยังไม่มีเต้านม สะโพกยังไม่ขยาย ไม่มีเอวคอด ไม่มีขนหัวหน่าวและขนที่รักแร้ ถือว่ามีการเจริญเติบโตทางร่างกายที่ผิดปกติ โดยอาจเกิดจาก- รังไข่ไม่พัฒนา หรือ รังไข่หยุดทำงานก่อนเวลาอันควร โดยหากเกิดก่อนวัยที่จะมีประจำเดือน ก็ไม่มีประจำเดือนเลย และไม่มีการพัฒนาทางเพศด้านอื่นๆ เช่น ไม่มีเต้านมที่ขยายขึ้น ไม่มีขนหัวหน่าว สะโพกไม่ขยาย เป็นต้น- มีโครโมโซมเป็นเพศชาย (XY) และมีต่อมเพศซึ่งเป็นของเพศชายคอยสร้างฮอร์โมน แต่เนื้อเยื่อต่างๆ ของร่างกายไม่มีการตอบสนองต่อฮอร์โมนเพศชาย จึงทำให้ลักษณะภายนอกเป็นผู้หญิง เรียกว่า tesicular ferminizationดังนั้น แนะนำควรไปพบแพทย์เฉพาะทางอายุรแพทย์ เพื่อทำการตรวจหาสาเหตุค่ะ ซึ่งจะต้องทำการตรวจหลายอย่างๆ ทั้งตรวจร่างกาย ตรวจเลือด อัลตราซาวด์ เป็นต้น